CELEX: 52014DP0034
Language: el
Date: 2014-10-22 00:00:00
Title: Απόφαση του Ευρωπαϊκού Κοινοβουλίου της 22ας Οκτωβρίου 2014 σχετικά με την εκλογή της Επιτροπής (2014/2164(INS))

27.7.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 274/47
            
         P8_TA(2014)0034
   Εκλογή της Επιτροπής
   Απόφαση του Ευρωπαϊκού Κοινοβουλίου της 22ας Οκτωβρίου 2014 σχετικά με την εκλογή της Επιτροπής (2014/2164(INS))
   (2016/C 274/10)
   
      Το Ευρωπαϊκό Κοινοβούλιο,
   
   
               —
            
            
               έχοντας υπόψη το δεύτερο και το τρίτο εδάφιο του άρθρου 17 παράγραφος 7 της Συνθήκης για την Ευρωπαϊκή Ένωση,
            
         
               —
            
            
               έχοντας υπόψη το άρθρο 106α της Συνθήκης για την ίδρυση της Ευρωπαϊκής Κοινότητας Ατομικής Ενέργειας,
            
         
               —
            
            
               έχοντας υπόψη την απόφαση 2014/414/ΕΕ του Ευρωπαϊκού Συμβουλίου της 27ης Ιουνίου 2014 (1), που προτείνει τον Jean-Claude Juncker ως υποψήφιο για το αξίωμα του Προέδρου της Επιτροπής,
            
         
               —
            
            
               έχοντας υπόψη τη δήλωση και την παρουσίαση των πολιτικών του κατευθύνσεων στις οποίες προέβη ο Jean-Claude Juncker προς την Ολομέλεια του Κοινοβουλίου στις 15 Ιουλίου 2014,
            
         
               —
            
            
               έχοντας υπόψη την απόφασή του της 15ης Ιουλίου 2014 (2), που εκλέγει τον Jean-Claude Juncker Πρόεδρο της Επιτροπής,
            
         
               —
            
            
               έχοντας υπόψη την απόφαση 2014/639/ΕΕ του Ευρωπαϊκού Συμβουλίου (3), η οποία ελήφθη διά κοινής συμφωνίας με τον εκλεγέντα Πρόεδρο της Επιτροπής, της 30ής Αυγούστου 2014, για τον διορισμό του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
            
         
               —
            
            
               έχοντας υπόψη την απόφαση 2014/716/ΕΕ, Ευρατόμ του Συμβουλίου, η οποία ελήφθη διά κοινής συμφωνίας με τον εκλεγέντα Πρόεδρο της Επιτροπής, της 15ης Οκτωβρίου 2014, για την κατάρτιση του πίνακα των άλλων προσωπικοτήτων τις οποίες το Συμβούλιο προτείνει να διορισθούν ως μέλη της Επιτροπής και για την κατάργηση και αντικατάσταση της απόφασης 2014/648/ΕΕ, Ευρατόμ (4),
            
         
               —
            
            
               έχοντας υπόψη τις ακροάσεις των προτεινόμενων Επιτρόπων που διεξήχθησαν από τις 29 Σεπτεμβρίου έως τις 20 Οκτωβρίου 2014 ενώπιον των αρμόδιων κοινοβουλευτικών επιτροπών και σε συνάντηση της Διάσκεψης των Προέδρων ανοικτής προς όλους τους Βουλευτές, καθώς και τις αξιολογήσεις των προτεινομένων Επιτρόπων μετά τις ακροάσεις,
            
         
               —
            
            
               έχοντας υπόψη τη διεξαγωγή της εξέτασης από τη Διάσκεψη των Προέδρων των Επιτροπών στις 21 Οκτωβρίου 2014 και κατά τη συνάντηση της Διάσκεψης των Προέδρων στις 21 Οκτωβρίου 2014,
            
         
               —
            
            
               έχοντας υπόψη τη δήλωση προς την Ολομέλεια στην οποία προέβη ο εκλεγείς Πρόεδρος της Επιτροπής στις 22 Οκτωβρίου 2014,
            
         
               —
            
            
               έχοντας υπόψη το άρθρο 118 και το Παράρτημα XVI του Κανονισμού του,
            
         
            
               1.
            
            
               δίνει τη συγκατάθεσή του για τον ορισμό του Προέδρου, της Αντιπροέδρου για τις Εξωτερικές Σχέσεις (Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας) και των λοιπών μελών της Επιτροπής, ως συλλογικού οργάνου, για τη θητεία που διαρκεί έως την 31η Οκτωβρίου 2019·
            
         
            
               2.
            
            
               αναθέτει στον Πρόεδρό του να διαβιβάσει την παρούσα απόφαση στο Ευρωπαϊκό Συμβούλιο, στο Συμβούλιο των Υπουργών και στον εκλεγέντα Πρόεδρο της Επιτροπής.
            
         
      (1)  ΕΕ L 192 της 1.7.2014, σ. 52.
   
      (2)  Κείμενα που εγκρίθηκαν, P8_TA(2014)0002.
   
      (3)  ΕΕ L 262 της 2.9.2014, σ. 6.
   
      (4)  ΕΕ L 299 της 17.10.2014, σ. 29.